Na podlagi 56. člena in tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E in 40/12 – ZUJF) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16 in 15/17 – odl. US) Ministrstvo za okolje in prostor objavlja za delo na projektu »LIFE IP CARE4CLIMATE« prosto uradniško delovno mesto za določen čas do 31.12.2026 oz. do konca trajanja projekta:

**VIŠJI SVETOVALEC, V DIREKTORATU ZA OKOLJE, V SEKTORJU ZA OKOLJE IN PODNEBNE SPREMEMBE, V ODDELKU ZA PODNEBNE SPREMEMBE (ŠIFRE DM: 9057)**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna najmanj visokošolsko strokovno izobraževanje (prejšnje)/visokošolska strokovna izobrazba (prejšnja), oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), oziroma najmanj visokošolsko univerzitetno izobraževanje (prva bolonjska stopnja) /visokošolska univerzitetna izobrazba (prva bolonjska stopnja);
* najmanj 4 leta delovnih izkušenj;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu.

Za delovne izkušnje se upoštevajo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi.

Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe.

Delovne izkušnje se dokazujejo z verodostojnimi listinami, iz katerih sta razvidna čas opravljanja dela in zahtevana stopnja izobrazbe.

Zahtevane delovne izkušnje se skrajšajo za eno tretjino, v primeru, da ima kandidat univerzitetno izobrazbo ali visoko strokovno s specializacijo oz. magisterijem.

Delovne naloge:

* organiziranje medsebojnega sodelovanja in usklajevanja notranjih organizacijskih enot in sodelovanja z drugimi organi,
* sodelovanje pri oblikovanju sistemskih rešitev in drugih najzahtevnejših gradiv,
* samostojna priprava zahtevnih analiz, razvojnih projektov, informacij, poročil in drugih zahtevnih gradiv,
* upravljanje in izvajanje projekta LIFE IP CARE4CLIMATE,
* samostojno opravljanje drugih zahtevnejših nalog.

Prednost pri izbiri bodo imeli kandidati

- z izkušnjami pri izvajanju EU LIFE projektov ali drugih EU projektov,

- s poznavanjem EU programa LIFE,

- s poznavanjem vsebinskega področja varstva okolja oziroma blaženja podnebnih sprememb,

- zaželeno je poznavanje finančnega poslovanja, še posebej finančno poslovanje EU projektov ali še najbolje finančno poslovanje LIFE projektov**,**

Prijava mora vsebovati:

1. izjavo o izpolnjevanju pogoja glede zahtevane izobrazbe, iz katere mora biti razvidna vrsta študijskega programa in smer izobrazbe ter datum zaključka študija (diploma) in ustanova, na kateri je bila izobrazba pridobljena;
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis mora vsebovati navedbo delodajalca oz. druge fizične ali pravne osebe za katero je kandidat opravljal delo, datum začetka in konca opravljanja dela, opis dela ter stopnja zahtevnosti delovnega mesta);
3. izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo, da za namen tega natečajnega postopka dovoljuje Ministrstvu za okolje in prostor pridobitev podatkov iz 3. točke iz uradne evidence.

**Prijavo je potrebno oddati na priloženem obrazcu.**

Zaželeno je, da prijava vsebuje tudi kratek življenjepis, ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Izbrani kandidat na delovnem mestu višji svetovalec ne bo imenovan v naziv, se mu pa skladno s prvim odstavkom 73. člena Zakona o javnih uslužbencih določijo pravice in obveznosti za naziv višji svetovalec III. Z izbranim kandidatom bomo sklenili delovno razmerje za določen čas 31.12.2026, oz. do zaključka trajanja projekta, s polnim delovnim časom, za namen izvajanja nalog v okviru projekta »LIFE IP CARE4CLIMATE.«

Izbrani kandidat bo delo opravljal v prostorih Ministrstva za okolje in prostor, na Dunajski cesti 48, v Ljubljani oz. v drugih prostorih, kjer Ministrstvo za okolje in prostor opravlja svoje naloge.

Kandidati naj pošljejo prijave na predpisanem obrazcu z izjavami (z označbo: **za javno objavo 110-74/2019** prosto delovno mesto višji svetovalec (šifra DM: 9057) v Direktoratu za okolje) na naslov: Ministrstvo za okolje in prostor, Služba za kadrovske zadeve, Dunajska 48, Ljubljana in sicer v roku 15 dni po objavi na portalu državne uprave Gov.si in Zavodu RS za zaposlovanje.

Za pisno obliko prijave se šteje tudi elektronska oblika, poslana na elektronski naslov: gp.mop@gov.si, pri čemer veljavnost prijave ni pogojena z elektronskim podpisom.

Neizbrane kandidate bomo pisno obvestili po zaključenem postopku izbire.

Informacije v zvezi s prijavo in izvedbo postopka daje ga. Tjaša Valant Markovski, telefonska št. 01/478-7119, informacije glede področja dela pa ga. Nives Nered, telefonska št. 01/478 7339.

Opomba: V besedilu uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.